คือเราเพิ่งกินยาคุมปกติ(พรีม 28)ได้3วันแล้วเผลอมีอะไรกับแฟนแล้วถุงยางแตกเราเลยไปซื้อยาคุมกำเนิดฉุกเฉิน(maple forte) มากินโดยที่เราถามร้านขายยาแล้วเขาบอกว่าให้กินคู่กันปกติเพราะยาคุมปกติมันยังคุมกำเนิดไม่ได้เพราะเราเพิ่งกิน คือเราอยากรู้ว่ามันจะท้องไหม แล้วมีผลข้างเคียงอะไรรึเปล่า
สวัสดีค่ะ ในกรณีนี้ที่ถ้าไม่ได้เริ่มยาคุมแบบแผงในช่วงมีประจำเดือน 5 วันแรก แล้วยังกินไม่ครบ 7 วัน ไปมีเพศสัมพันธ์ อาจต้องใช้ยาคุมฉุกเฉิน และในระหว่างนี้ก็รับประทานยาคุมแบบแผงรายเดือนไปตามปกติควบคู่กัน โดยอาจมีผลข้างเคียงได้เล็กน้อยจากการใช้ยาคุมฉุกเฉินเช่นเลือดออกกระปริดกระปรอยทางช่องคลอด คลื่นไส้ อาเจียน แต่ประจำเดือนควรจะมาตามปกติแม้จะคลาดเคลื่อนไปบ้าง ควรอยู่ในช่วง 22-35 วันจากครั้งก่อน หากมาช้ากว่านี้ ควรปรึกษาสูตินรีแพทย์อีกครั้งค่ะ